**Dacă toamna...**

*Silvia Filip*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă toamna ar țese covor din penele căzute

Ale păsărilor ce se zoresc să plece,

Ar ghici în zbaterile arpilor lor

Zbuciumul și tristețea că pleacă,

Asemeni oamenilor care ne părăsesc

Deși nu vor să se îndepărteze de noi...

Dacă toamna ar privi merișoarele coapte

Își va face în grabă o rochie

Țesută cu toate aromele știute și neștiute

Și ar pleca într-o călătorie înmiresmată

Acompaniată de țârâit de greieri...

Dacă toamna ar mai lenevi

Pe banca lăcuită din grădină

Ar tresări când va fi răscolită

De un vânticel rece

Și ar mușca cu poftă dintr-o gutuie

Cu gust de copilărie...